Bilang isang Karuk,
Mount Shasta ang huling destinasyon para sa pagdadasal namin.
Di kami tumitingala pag nagdadasal, tumitingin kami sa Mount Shasta.
Kaming mga katutubo, may mga lupain sa lugar na 'yon
na hindi para sa amin.
'Yong tuktok ng Mount Shasta, 'yong matataas na bahagi sa bundok,
doon naglalagi ang mga espiritu.
Maraming Native Americans ang nagsasabi
na ang Mount Shasta ay manlilikha na naging templo o simbahan.
At tulad ng mga simbahan at templo na may mga lugar na bawal puntahan,
'yon ang tingin nila sa treeline.
Sabi ng mga katutubo, kung may itatayo kayo dito,
sisirain ito ng bundok.
Noong 1959,
umupa ng lupa ang mga developer sa Shasta-Trinity National Forest
para ipatayo ang Ski Bowl,
ang pinakamalaking ski resort sa United States,
sa tuktok ng Mount Shasta.
Sagradong bundok 'yon,
at paglabag 'yong pagtatayo ng ski resort.
Noong 1971, nasunog 'yong ski lodge at natupok ito.
Tapos may malaking avalanche na sumira sa chairlift sa Mount Shasta.
Iniisip ng mga tao na mas matalino sila sa kalikasan.
'Yon ang akala nila.
Hindi sila mananalo.
May mga lugar sa bundok na 'to
na may dalang misteryo na di maiintindihan ng mga tao.
MAS DUMAMI ANG MGA TANONG
Sa Northern California makikita ang Mount Shasta
na may taas na mahigit 14,000 feet above sea level.
Ang mga misteryo nito ay higit pa sa pagkawasak ng ski lodge.
Sa loob ng ilang libong taon,
ang Mount Shasta ay itinuturing na spiritual nerve center.
Sinasabing may malakas na puwersang tumatawag sa mga tao papunta sa bundok.
Nagkataon lang ba ito?
O may kapangyarihan ba ang bundok na higit pa sa ating kaalaman?
MGA POSIBLENG NANGYARI ANO ANG KAPANGYARIHAN NG MT. SHASTA?
Sa loob ng libo-libong taon,
nanirahan ang mga katutubo sa mga lupang 'to.
Ang Karuk para sa Mount Shasta ay Úytaahkoo, "Mountain White".
Sa lugar na 'to nagsimula ang mga kaugalian ng tribo ng Karuk.
Ayon sa mga kuwento namin,
noong unang panahon, mga espiritu lang ang nasa mundo.
Tapos no'ng panahon ng malaking pagbabago,
'yong iba sa mga espiritu, naging mga hayop,
mga bato, mga puno, tubig,
lahat ng nasa kalikasan.
At ilan sa mga espiritung 'yon, naging mga tao.
Mahalagang magkaroon ang mga tao
ng relasyon
sa bundok,
sa mga espiritu.
Di magkahiwalay ang tingin namin sa tao at kalikasan.
Umaasa ang mga ito sa isa't isa.
Maliit lang ang populasyon ng hilagang bahagi ng California.
Napakalawak na lupain at sakahan 'to.
At sa gitna nito, may Mount Shasta.
At sa paanan ng Mount Shasta
ay ang lungsod ng Mount Shasta,
at di ito tulad ng mga nakapalibot na komunidad.
Iba't ibang uri ng mga tao ang naninirahan
sa maliit na komunidad na 'to na may 3,600 katao.
Maraming tao ang dumadayo para akyatin ang Mount Shasta
at isa ito sa pinakamagandang lugar sa bansa para sa outdoor activities.
Pero kalahati ng mga pumunta sa bundok
ay pumunta para sa spiritual tourism.
Sa kabila ng maliit na populasyon nito,
umaakit ng higit 25,000 turista ang Mount Shasta kada taon.
At ibinabahagi sa social media ng marami sa kanila
ang natatanging espiritwalidad ng bayan.
Ang pinakamalaking Stargate, Mount Shasta.
Nakita ko lang 'tong magandang punong 'to.
Portal pala ang puno na 'to.
Bumababa ang liwanag papunta sa puso natin.
Sa Mount Shasta makikita ang iba't ibang klase ng espiritwalidad
na galing sa iba't ibang panig ng mundo.
May mga nagsasabi na para daw 'tong New Age mecca.
Hinihila sila papunta rito.
Mahigit 20 taon na akong nakatira dito.
Una kong nabalitaan ang Mount Shasta no'ng teenager pa ako sa Utah.
May mga kuwento na may nakakakita raw ng mga nilalang at mga apparition
habang umaakyat sila sa bundok.
May mga kuwento ng lost civilization.
Naging interesado ako dito.
Parang pintuan ng paranormal ang Mount Shasta.
Posibleng makapasok dito ang kahit na anong espiritwal.
Sa kagubatang nakapalibot sa Mount Shasta,
may libu-libong kuweba at lagusan ang makikita sa lahat ng direksiyon.
Ang Pluto's Cave ang pinakamalapit sa bundok.
Minsan, kapag pumunta ka sa lugar na 'to, parang napakahirap.
Para bang may nanonood sa 'yo.
'Yong may nakikita ka sa gilid ng mata mo tapos ramdam mo na parang may gumagalaw.
Maraming nagsasabi na parang may tumatagos sa mga pader
na parang may pinto do'n, tapos biglang mawawala.
May paniniwala na isa raw itong spiritual realm
na puwede mong pasukin sa pamamagitan ng Mount Shasta.
Sinasabing may lagusan daw sa Pluto's Cave
papunta sa nawawalang sibilisasyon na tinatawag na Lemuria.
Ang nawawalang sibilisasyon ng Lemuria
ay isa sa pinakamatagal na alamat ng Mount Shasta.
Pero marami ang naniniwalang hindi gawa-gawa ang Lemuria.
Anong misteryo ang itinatago ng mga kuweba ng bundok?
SA UNDERGROUND CIVILIZATION BA NAGMUMULA ANG KAPANGYARIHAN NG MT. SHASTA?
Maraming naniniwala na may pisikal na sibilisasyon,
may malaking lungsod sa ilalim ng Mount Shasta.
Pambihirang konsepto ito.
Ayon sa alamat,
sinaunang kontinente ang Lemuria
na pinaninirahan ng mga matataas na lahi ng mga nilalang.
Pero nawasak ang Lemuria.
Sabi ng iba, nagkaroon ng digmaan.
Sabi naman ng iba, lumubog ang kontinente sa karagatan.
Anuman ang dahilan, napilitang umalis ang mga Lemurian.
Marami ang naniniwalang nagtungo sila sa Mount Shasta
kung saan nagtayo sila ng bagong tahanan na nakatago sa loob ng bundok.
Matagal ko nang hinahanap ang katotohanan.
Ipinanganak at lumaki akong Mormon,
at naniwala ako sa kanila sa unang 19 taon ng buhay ko.
At sa paghahanap na 'to, nakita ko ang Lemuria.
Parang mundo rin natin ang Lemuria,
mas kahanga-hanga nga lang.
Maganda, kulay pink at green 'yong mga waterfalls.
Sobrang sagana sa pagmamahal ng lugar na 'yon.
Walang negativity do'n.
Ang karaniwang sinasabi tungkol sa mga Lemurian
ay mas matangkad sila sa karaniwang tao.
Mapuputi, asul ang mata, blond ang buhok, mukhang mga Nordic.
Sabi ng ilan, nang magtungo ang mga Lemurian sa ilalim ng lupa,
pinangalanan nila ng Telos ang lungsod nila.
At maraming mananampalataya ang pinagpapalit ang mga pangalang ito.
Maraming kontrobersiya kung nasaan ang mga lagusan sa Lemuria o Telos.
May mga pumupunta dito para maghanap ng pisikal na lagusan.
Nagkalat daw ang mga 'yon sa lugar,
at may mga taong tumatanggap ng pera
at nagsasabing kaya ka nilang dalhin sa lagusan.
Pero madalas, hindi pisikal ang lagusan.
Hinihikayat tayong mag-meditate, ayusin ang sarili,
at umasang maimbitahan tayo.
Ang dating sa akin no'n, New Age, pero hindi naman ako nao-offend.
May mga kuwento rin ang mga katutubo tungkol sa maliliit na tao,
at may mga kuwento rin tungkol sa malalaking tao.
Hindi sa naglakbay sila sa portal o ano.
Ibang species sila ng tao na may kaugnayan sa atin.
Kaya ang pagkakaroon ng kaugnayan
sa mga espiritung nasa bundok,
natural lang 'yon sa mga tao.
May mga karanasan ako sa meditation
kung saan pinapasok ako sa Telos.
At ang naranasan ko,
pumasok ako sa bundok papunta sa parang sphere na lugar.
May iba't ibang nilalang doon, may matangkad, may maliit.
Napakasarap sa pakiramdam,
at spiritual journey ito para sa akin.
Advanced version ng mga tao ang Telosians,
at bibigyan nila tayo ng pagkakataong matuto
kung handa tayo.
Sa meditation, dinadala ko ang mga tao sa inner-Earth ng Telos.
May dinala akong babae sa Telos.
Pagkatapos ng ilang minuto, humahagulgol na siya.
Sabi niya,
"Hindi ko pa naramdaman ang gano'ng klase ng pagmamahal,
at matagal ko nang hinahanap 'yon."
Paano makakapunta sa Telos?
Kailangan mo lang maging open-minded at di mapanghusga,
at dapat handa kang tumanggap.
Baka sakaling makita mo ang Telos.
Bilang scientist, tingin ko di kapani-paniwala 'yon.
Tingin ko hindi totoo ang Telos.
Nakikita ng mga tao ang Telos dahil gusto nilang makita.
O dahil gusto lang nilang matanggap ng isang grupo.
Pero may espiritwal na kapalit ang mga ganitong kuwento.
'Yong maimbitahan ka sa espiritwal na paraiso sa Mount Shasta,
ito 'yong malakas makaengganyo sa mga tao dito.
Pero...
nagsimula talaga ang Lemuria
bilang zoological idea.
May lalaking nagngangalang Philip Sclater.
Inaalam niya kung bakit...
magkamukha 'yong mga fossilized lemur sa Madagascar at sa India.
Ipinagpalagay niya na may lumubog na tulay na lupa
o may kung anong ginawa ang mga lemur para mag-migrate.
Tingin ko nagbibiro lang siya no'ng tinawag niya itong Lemuria.
Marami ang naniwala sa kuwento ng lumubog na kontinente
dahil nakaka-excite nga naman 'yon ng imahinasyon.
May ilang occultists at mystics ang nakaalam
ng scientific idea ng Lemuria,
kaya pinasok nila 'yong espiritwal at metaphysical na idea nila dito.
Itong mga alamat na 'to,
habang mas marami ang nagkukuwento, nadadagdagan nang nadadagdagan 'to.
Nagsimula sa mga lemur na tumatawid sa Indian Ocean,
sa katagalan, naging lumubog na sibilisasyon na sa Pacific Ocean
na nagpunta sa Mount Shasta.
At habang tumatagal,
naging mga mahiwagang nilalang sila na nakatira sa loob ng bundok.
At kung nasa tamang frequency ka at alam mo kung saan maghahanap,
kung sapat na ang espiritwalidad mo,
baka maimbitahan kang makapasok sa loob.
Gusto kong magkaroon ng sinaunang sibilisasyon.
Maganda 'yon,
pero di ako naniniwala do'n.
Duda ako do'n.
Kung huhukayin mo ang loob ng bundok, lulubog 'yon.
Geologically, imposible 'yon.
Lahat ng ito, laging konektado sa science fiction.
Kung totoong may Telosians sa loob ng Mount Shasta,
ang tanong, paano sila nakarating doon?
May ilang mananampalataya na nagsasabing di lang Telos ang nasa bundok,
lagusan din ito papunta sa mga bituin.
MAY EXTRATERRESTRIAL BANG PINAGMULAN ANG KAPANGYARIHAN NG MT. SHASTA?
Naniniwala ako na aliens ang Telosians.
Epicenter ang Mount Shasta
para sa intergalactic travels at communications.
Parang intergalactic airport.
Karaniwan na ang UFO sightings sa Mount Shasta.
Halos hindi pangkaraniwan na wala kang makikita.
Isang gabi no'ng 1992,
umakyat kami do'n ng kaibigan ko
para maningin ng mga bituin sa bandang east ng bundok.
Nando'n kami sa likod ng pickup ko,
nakatingin kami sa langit,
tapos may tatlong nagkukumpulang bituin
na hugis triangle.
Ito 'yong portal.
Shortcut ito papuntang hyperspace.
Bigla na lang kumurap-kurap 'yong mga bituin,
tapos sa gitna no'n, parang...
Pag inalog mo 'yong bote ng softdrink tapos binuksan mo,
parang may bumubulang energy.
May lumabas na UFO.
Tapos tumigil 'yon habang unti-unting lumilinaw.
Lumiko 'yon sa kanan tapos pumunta sa gilid ng bundok.
May pinto sa gilid ng bundok, pero nakatago.
Kung titingnan mo,
parang walang nando'n kundi bangin.
Pagkalipas ng 15 minutes, may isa pang lumabas na spaceship,
at gano'n din ang ginawa.
Tatlong oras kaming nanood.
Siyam na spaceship ang lumabas at nagpunta sa gilid ng bundok.
Gulat na gulat ako.
Tingin ko nandito ang mga taga-ibang mundo para magmatyag
at magmanman kung paano tayo nagma-mature.
Para di natin sirain ang mga sarili natin
at pati na rin ang ibang sibilisasyon.
Ang mga UFO at aliens,
advanced reality sila kung saan tayo puwedeng makarating.
May dahilan kung ba't nakikita natin sila,
at para malaman natin na di lang tayo ang buhay na nandito.
Kaya kapag nakita mo sila,
imbes na matakot ka,
tanggapin mo na lang na hindi tayo nag-iisa.
Isa sa mga naunang bundok na kinakikitaan ng UFO ang Mount Shasta,
dahil siguro sa lenticular clouds nito.
Isa ito sa pinakamagandang lugar para makakita ng lenticular cloud.
Na kung may bundok ka,
mamasa-masa ang hangin at may sapat na puwersa,
umaangat ito sa ibabaw ng Mount Shasta.
At sa sandaling umakyat ito, kumakalat at lumalamig ang hangin.
Biglang may lalabas na ulap,
at habang bumababa ito sa kabila,
nagco-compress ito at biglang nawawala ang ulap.
Kaya ang nakikita n'yo ay ang tuloy-tuloy na paggawa at pagkawala
ng daloy ng hangin.
Pero iniisip ng marami na may mga Telosian spacecraft
na nagkukubli sa lenticular clouds.
'Yong mga bagay tulad ng mga UFO, alien contacts,
mga taong nakatira sa ilalim ng Mount Shasta,
mahirap paniwalaan ang mga ito.
Umaasa ka sa imahinasyon ng ibang tao.
Kung magtatago ang alien species gamit ang ulap,
di sila gagamit ng ulap
na kapareho ng hugis ng bagay na tinatago nila.
Hindi ako nagdududa sa mga ganito.
Hindi imposible ang mga ganito.
Kahit sino puwedeng umakyat dito at magkaro'n ng karanasan
na di pangkaraniwan.
At madalas, sa tingin ko positibo at magandang bagay 'yon.
Pero minsan, di nagiging maganda ang epekto nito.
Puwedeng mapasama ang mga tao.
Bagama't marami ang nakakakuha ng kaliwanagan sa Mount Shasta,
di maitatanggi ang magulong kasaysayan nito.
Bakit hinihila ang kadiliman sa bundok?
GINAGAMIT BA NG MGA TAO ANG BUNDOK PARA MANAMANTALA?
Maraming mga kulto
ang nagmula sa bundok na ito.
Nasasaktan ako kapag may mga taong nananamantala ng ibang tao.
Malalaman mo kung sino ang gustong maging leader ng kulto,
at maraming ganyan dito sa Mount Shasta.
Kasama na si Amy Carlson, ang sikat na leader ng Love Has Won.
Nakilala si Amy Carlson
nang kumalat sa balita at social media
ang mga idea niya at nakapagtatakang kamatayan.
Natagpuan ang leader ng isang kulto, patay at ginawang mummy sa sleeping bag.
Natagpuan ang bangkay sa likod ng bahay, nakabihis,
at may Chrismas lights at glitter makeup sa mata.
Naniniwala si Carlson na ilang daang beses na siyang nabuhay.
Naniniwala pa nga siya na siya si Marilyn Monroe,
Cleopatra, at Joan of Arc.
Bilang leader ng Love Has Won,
ipinagmamalaki ni Amy Carlson ang mga paniniwala at pag-uugali niya
sa TV at sa social media.
Kumusta, mga nilalang ng pag-ibig? Ito si Mother God.
Mother of Creation, Mother Gaia, Mother Earth.
Umulan din sa Mount Shasta.
Alam n'yo bang sinasabi niya na siya si Hesus?
- Oo. - Oo.
Oo, may mga ebidensiya siya.
Inutusan ko ang lahat ng atoms ko na bumalik sa liwanag.
Cabal, wala na!
Spiritual ego whore, tapos na!
Nabasa ko 'yon sa diyaryo
at talagang nakakagulat,
at habang binabasa ko, nalaman ko na ang huli niyang lokasyon,
16 kilometro ang layo sa tirahan ko.
Nakakagulat sa simula,
hanggang sa maisip mo na, "Oo nga naman."
Ang koneksiyon ng Love Has Won sa Mount Shasta
ay higit pa sa paninirahan sa bayan ng Dunsmuir.
Sinabi rin ni Carlson na siya ang Reyna ng Lemuria.
New Age ang pambenta nila.
Pinag-usapan nila ang Lemuria at lahat ng nakikita mo dito,
at ang mga paniniwalang ito ang puwedeng magdala sa 'yo sa dilim.
Sa loob ng ilang dekada,
ang Mount Shasta ang nagsilbing pundasyon para mabuo ang maraming kulto.
Isang babaeng nagngangalang Sister Thedra ang nagsabi
na mula pa dekada '50,
nakikipag-ugnayan na siya sa mga nilalang na 'to.
Umabot ang mga paniniwala niya sa Mount Shasta
mula Chicago, kung saan siya nakatira.
At hinulaan niya
na kukunin sila ng spaceship at aalis sila sa mundo
bago magkaroon ng malaking lindol at trahedya.
Iniwan nila ang trabaho at pag-aari nila,
at sumama sila kay Sister Thedra sa nakatakdang oras.
Pinasok pala ng dalawang sociologist ang grupo niya sa Chicago
at gustong malaman ang mangyayari sa mga tagasunod niya
pag hindi nangyari ito, pag di nagkatotoo ang hula.
At ang nangyari,
naniwala silang lahat na napigilan ng pag-ibig ang sakuna,
at mas lumakas ang paniniwala nila kay Sister Thedra at sa mga nilalang.
Tinawag itong "cognitive dissonance" ng mga sociologist.
Sarado ang isip mo sa pinaniniwalaan mo
na di mo makita ang ebidensiya na di ito totoo.
Kalaunan, lumipat si Sister Thedra sa Mount Shasta.
Marami siyang tagasunod doon,
may mga edukadong tao.
Pero kahit ang matatalino, ayaw makakita ng ebidensiya.
Iilan lang ang may kakayanang mag-isip nang tama.
GUSTO NILANG SUMUNOD KAYO
Ganid ang mga leader ng kulto sa kapangyarihan at kontrol sa mga tao.
Nag-iimbento sila ng mga espiritwal na paniniwala
para makontrol ang pag-uugali at ang kilos at isip ng mga tao.
Ginagamit din ito para makontrol ang kuwento ng nakaraan.
Puwede kang mag-imbento ng kuwento
para mapatunayan ang karapatan mo sa isang lugar na hindi sa 'yo.
Napakatagal na panahon nang nandito ang mga Native Americans.
Sagradong bundok ng Native American ang Mount Shasta.
Ang paniniwalang may spiritual realm sa loob ng bundok,
galing ito mismo sa cosmology at kasaysayan ng Native American.
Pag pumunta ka sa lugar tulad ng Mount Shasta
at sinabi mo na ang Lemurians o ang Telosians
ay isang milyong taon nang nandito,
pagnanakaw ng kasaysayan 'yon.
Kawalang-respeto sa mga katutubo
at sa kasaysayan nila at sa koneksiyon nila sa bundok.
Ang mga unang uri ng ritwal na ginawa sa kuwebang ito
ay Native American.
May mga seremonyang espiritwal dito.
Nang dumating ang mga nanirahan dito,
lahat ng kuweba sa paligid nito, kinuha ng secret societies
na nagsasagawa ng occult rituals sa tradisyon ng mga Mason.
Isa ito sa mga bagay na nagpasok ng kadiliman sa lugar na 'to.
Ginawa ito ng isang secret society
na tinatawag na Improved Order of the Red Men.
Pupunta sila sa kuwebang 'to,
tapos magbibihis sila bilang Native Americans,
tapos ay paglalaruan ang mga kultura at ritwal nila.
Parang paraan nila 'to para yurakan ang mga katutubo.
Maraming gumawa ng mga kasuklam-suklam na bagay dito.
May mga kakaibang konsepto ang mga tao
na sa palagay nila ay nagpapabuti ng pamamalagi nila sa mundong ito.
Napanatili ng mga katutubo ang kultura nila sa loob ng maraming taon.
Bilang tao, magkakaugnay tayo.
May pananagutan tayo sa isa't isa.
Ang mga alamat ng Mount Shasta ay laging mababalot ng misteryo.
Kung maraming tao ang nagsasabing may parehong karanasan sila,
totoo nga kaya?
O gawa-gawa lang ito ng sama-samang imahinasyon?
Anuman ang sagot,
may kakaibang nangyayari sa Mount Shasta.
Tingin ko may paranormal at espiritwal na nangyayari dito.
Nasa isip na lang ninyo kung ano ang magiging anyo nito.
Puwedeng mabuti,
o puwede ring mapanganib para sa mga tao.
Walang kapantay ang pagpunta mismo dito
tapos sasabihin ng katabi mong may naririnig siyang boses sa utak niya.
Nakatingin ka sa kanya tapos, "Di nagsisinungaling ang taong 'to."
Patuloy na lumalaki ang mga alamat, hindi nawawala,
dahil sadyang may kakaiba sa ganda
at pagiging natural ng lugar
na nagbibigay sa mga tao ng kakaibang karanasan.
Sa tingin ko, di totoo ang mga kuwento,
pero lahat ng ito ay may butil ng katotohanan.
Kailangan mong tanungin ang nararamdaman mo,
ano ang mahalaga sa 'yo?
Pero dapat kang maging bukas.
Pumunta kayo sa bundok para maranasan ninyo.
Pumunta kayo,
at buksan ang sarili n'yo sa maraming posibilidad.
Ito ang malaking misteryo, at...
hindi natin alam ang lahat ng nangyayari sa paligid natin.
Di ko inuubos ang oras ko para intindihin ang mga gano'n.
May mga bagay na sadyang hindi natin maiintindihan.
Tagapagsalin ng Subtitle: Janice Ruth Geronimo